Document ID: /roh_data/filtered/fineweb-2-filterrobots_roh.jsonl.gz/14120

Tut ils 7 candidats per la regenza grischuna vulevan esser da la partida a Laax. Il cusseglier guvernativ Christian Rathgeb ha dentant betg pudì esser da la partida pervia d'ina grippa. Ils auters han sco emprim giudì in pèr rundas sin ils skis. E quai gia la damaun a las 7 – avant la gronda fulla. Sulet Peter Peyer è pir vegni vitiers pli tard, el na va betg cun skis.
Ils candidats, ensemen cun directurs da pendicularas e persunas dal turissem, han pudì giudair la pista per sasez, tranter il Crap Sogn Gion e Plaun. La tschajera n'ha dentant betg fatg uschè simpel d'insumma vesair la pista.
Politica duai sustegnair las pendicularas
Suenter il divertiment sin pista ed in ensolver, hai dà ina discussiun davart lass rollas da la politica tar las pendicularas. Ils directurs da pendicularas giavischan da la politica, ch'i vegnia fatg tut il pussibel per simplifitgar da realisar projects per renovar u bajegiar novs indrizs.
RR actualitad 17:00